J & K में पांच हजार करोड़ खर्च कर शुरू की जाएगी मेट्रो ट्रेन की सर्विस | Pragamiark | प्रगामी अर्क
जम्मू, कश्मीर से धारा 370 हटाने के बाद केंद्र सरकार जल्द दिल्ली की तरह कश्मीर में भी मेट्रो ट्रेनें चलाने की तैयारी कर रही है। इस पर तेजी से काम चल रहा है। जानकारी के मुता‎बिक मेट्रो का डीपीआर (डिटेल्ड प्रोजेक्ट रिपोर्ट) तैयार हो चुका है और वर्ष 2020 से श्रीनगर मेट्रो का निर्माण कार्य शुरू हो जाएगा। श्रीनगर मेट्रो कश्मीर की लाइफलाइन के तौर पर काम करेगी। बता दें कि श्रीनगर मेट्रो प्रोजेक्ट को पूरा करने में करीब पांच हजार करोड़ रुपए का खर्च आएगा। श्रीनगर में 25 किलोमीटर लंबा मेट्रो ट्रेन प्रोजेक्ट होगा और यह दो चरणों में बनेगा। इसे कॉरिडोर-1 और कॉरिडोर-2 में बांटा गया है। एक कॉरिडोर में 12 स्टेशन बनेंगे। दोनों कॉरिडोर मिलाकर कुल 24 स्टेशनों के साथ मेट्रो प्रोजेक्ट बनकर तैयार होगा। इस प्रोजेक्ट को तैयार करने में करीब पांच हजार करोड़ रुपए की लागत आएगी। श्रीनगर का यह मेट्रो प्रोजेक्ट पूरा एलिवेटेड होगा। टोकन और स्मार्ट कार्ड का प्रयोग किया जाएगा। यहां तीन डिब्बों वाली मेट्रो सबसे पहले शुरू होगी। एक डिब्बे में लगभग 250 लोग यात्रा कर पाएंगे। गर्मियों में श्रीनगर मेट्रो 17 घंटे चलेंगी तो सर्दियों में ये मेट्रो 14 घंटे चलेंगी। सभी स्टेशन के बाहर से मिनी फीडर बस भी चलेगी। श्रीनगर मेट्रो की सुरक्षा व्यवस्था पर खास ध्यान रहेगा। सभी मेट्रो स्टेशन पर सीसीटीवी कैमरा, बैग स्कैनर, बम डिटेक्शन उपकरण, वायरलेस सेट्स और स्निफर डॉग्स उपलब्ध रहेंगे।
Previous Previous post: भारतीयों के स्विस बैंक में जमा पैसों की कल से आने लगेगी जानकारी
Next Next post: फेडरर, सेरेना, प्लिसकोवा ने यूएस ओपन के अंतिम 16 में जगह बनाई